**Terrorangrepene i Norge 2011** var to terrorangrep i rask rekkefølge mot Norge den 22. juli 2011. Det første var en bombe i regjeringskvartalet i Oslo sentrum, det andre var en massakre på Utøya i Buskerud. Det var først usikkert om de hadde noen sammenheng, men den siktede Anders Behring Breivik erkjente senere at han stod bak begge angrepene.

Nedenfor er en tidslinje med bakgrunn, angrep og etterspill av angrepene. Alle klokkeslett er i lokal tid (CEST / UTC+2).

Onsdag den 20. juli
-------------------

**21.02** – Bombebilen (VW) passerer bomstasjon Europavei 6 mellom Skaberud og Kolomoen.
**22.18** – Bombebilen (VW) passerer bomstasjon Strømsveien (Europavei 6, tidligere Rv190) ved Ulven

Torsdag den 21. juli
--------------------

**23**:xx – Fiaten passerer bomstasjon Riksvei 163 ved Østre Aker vei

Fredag den 22. juli
-------------------

### 08.00 – 12.00

**08:29** – Anders Behring Breivik gjør sine siste forberedelser ved å skrive og motta en epost til seg selv.
**11:10** – «Landsmoderen», Gro Harlem Brundtland taler for ungdommene på Utøya.
**11:xx** – Fiaten passerer påkjøringsrampe Europavei 18 ved Skøyen
### 12.00 – 15.00

**12:03** – Fiaten parkeres på Hammersborg torg.
**12:14** – Anders Behring Breivik har tatt taxi tilbake til morens leilighet.
**14:08** – *Manifestet* publiseres.
**14:19** – Budbil krasjer på Bygdøylokket, bidrar senere til at Anders Behring Breivik blir forsinket på vei til Utøya.
**14:50** – Gro Harlem Brundland forlater Utøya. Hun var en av hovedmålene for Anders Behring Breivik.
### 15.00 – 16.00

Høyblokken sett fra Einar Gerhardsens plass og Grubbegata forut for bombeangrepet. Foto: Helge Høifødt 
**15.04** – Bombebilen, en Volkswagen Crafter, passerer påkjøringsrampe Europavei 18 ved Skøyen.
**15.13** – Bombebilen kommer fra Grensen og svinger inn i Grubbegata.
**15.16** – Bombebilen parkeres rett utenfor inngangen til *Høyblokken* i regjeringskvartalet i Grubbegata i Oslo sentrum.
**15:17** – «Politimannen» Anders Behring Breivik fanges opp av kameraene på utsiden av bilen.
**15:18** – Anders Behring Breivik går bort Grubbegata mot Hammersborg torg, der fluktbilen står parkert.
**15:19** – Et vitne ser «politimannen» kjøre vekk.
**15.25:22** – Bilbomben, av typen ANFO (kunstgjødselbombe), eksploderer.
**15.26** – Politiet i Oslo registrerer en melding om eksplosjonen.
**15.26** – Ødeleggelsene filmes for første gang.
**15.27** – Politiets operasjonssentral kontakter vaktsentralen under Høyblokka for å få bekreftet at det var der eksplosjonen hadde vært.
**15.27** – Som det første nyhetsmedium bringer P4 en ekstraordinær nyhetssending, med Breivik angivelig blant lytterne .
**15.28/29** – Den første politipatruljen kommer til regjeringskvartalet.
**15.30** – I den påfølgende nyhetssendingen til P4 kl. 15:30, kommer det fram fra reporter Katrine Berg Tollefsen at en bombe har eksplodert ved "Høyblokken", men at bygningen ikke har rast sammen; noe Breivik får med seg.
**15.31** – Politiet iverksetter masseutrykning til Oslo sentrum.
**15.32** – Vaktsentralen under Høyblokken kontakter politiets operasjonssentral for å meddele at de har kamerabilder av en mann som løper fra bombebilen like før eksplosjonen inntreffer. Beredskapstroppen i Oslo, «Delta», varsles.
**15.33** – «Delta» mobiliseres.
**15.34** – Ovennevnte vitne kontakter politiet og gir signalement på «politimannen». Meldingen blir gitt til operasjonsleder på en "post-it"-lapp og blir ikke lest før 20 minutter senere.
**15:35** – Slottet sikres.
**15.36** – Helikoptertjenesten henvender seg til krisestaben i Oslo og får beskjed om at det ikke er behov for tjenester fra dem.
**15.37** – Politiet blir oppringt av en brannmann fra Oslo Brann- og redningsetat som forteller at han har sett en mann i politiuniform med hjelm, visir og våpen i hånd i Grubbegata like før eksplosjonen.
**15.38** – P4s lyttere blir oppfordret til å gi fri vei for utrykningskjøretøy som er på vei inn til Oslo sentrum. Radiokanalen oppfordrer folk til å holde seg i det høyre feltet på motorveiene inn til Oslo for å gi plass til utrykningskjøretøy fra nærliggende politidistrikter som er kalt inn til Oslo sentrum.

> ...det er bare å trykke på den aller største knappen..
> 
> 
> Oslo politidistrikts innsatssleder, over samband kl. 15.37.54.
> 
> 

**15.40** – Politiet blir oppringt av en annen mann som opplyser dem om registreringsnummeret på bilen som gjerningsmannen nå kjører fra Hammersborg Torg til Utøya.
**15:45** – Utenriksminister Jonas Gahr Støre blir varslet om «Eksplosjon i Akersgata».
**15:46** – Første melding i utenlandske medier: "@BBCWorld: An explosion damages government building housing prime minister's office downtown Oslo, Reuters reports"
**15.58** – NTB melder at statsminister Jens Stoltenberg ikke er rammet av angrepet.
### 16.00 – 17.00

MS «Thorbjørn» ligger ved Utøykaia. Utøya ses i bakgrunnen.
**16:04** – Oslo-politiets operasjonssentral ber Kripos sende ut riksalarm, men dette blir ikke gjort før 39 minutter senere.
**16.22** – Anders Behring Breivik passerer en automatisk fotoboks på Fv155 ved Næss Camping.
**16.25** – Breivik kommer kjørende nordover langs Fv155. Rett før nedkjøringen til Utøykaia svinger han til høyre og stopper på en privat eiendom med utsikt mot Utøya. Han gjør her klar våpen og klistrer et PST-symbol på bilen.
**ca 16:30** – Politihelikopteret stasjonert på Gardermoen kunne ha vært i luften over Regjeringskvartalet. De ble bedt om å vente med å komme.
**16:40** – Anders Behring Breivik parkerer bilen sin ved ferjeleiet i Utvika, blir sittende i bilen i flere minutter og tenke.
**16:43** – Kripos slår riksalarm og Breivik blir etterlyst.
**16:50** – Politiet ber forsvarets 720-skvadron på Rygge om helikopterhjelp.
**16.55** – Breivik kommer til Utøykaia i en sølvgrå Fiat Doblo. Han kommer alene og forteller at han er der for beskyttelse i forbindelse med bombeangrepet i Oslo.
**16.57** – Matrosen på MS «Thorbjørn» får beskjed over sambandet at en politimann ønsker skyss over til Utøya.
### 17.00 – 18.00

**17.00** – Politiet i Oslo bekrefter at det var en bombe som gikk av i regjeringskvartalet.
**17.03** – Forsvaret inntar Oslos gater.
**17.04** – MS «Thorbjørn» legger fra Utøykaia med Breivik ombord.
**17.08** – MS «Thorbjørn» legger til ved Utøya. Breivik går i land. De første han dreper er Utøyas-leder og en politimann, som er innleid vaktmann, begge ombord i fergen.
**17.21** – Breivik starter å skyte. Han dreper tre personer ved Hovedhuset.
**17.23** – Breivik skyter og dreper tre personer utenfor hovedinngangen til Kafebygget.
**17.24** – AMK mottar første melding om skyting på Utøya.
**17.25** – Breivik skyter elleve personer ved teltplassen. To dør umiddelbart. To dør som følge av skadene.
**17.25** – Flukten med MS «Thorbjørn», som forlater brygga på Utøya. Fartøyet kjører først mot Utøykaia på fastlandssiden, men snur så nordover. Om bord er seks leirdeltakere, blant dem AUF-leder Eskil Pedersen. De ringer 112 og forteller om skytingen på Utøya.
**17.26** – Breivik går inn i Kafebygget. Han dreper 13 personer inne i bygget.
**17.26** – Politiet i Hønefoss får melding om skyting på Utøya.
**17.28** – Breivik går ut av Kafebygget.
**17.29** – En tjenestemann ved krisestaben i Oslo politidistrikt får melding fra sin datter om skyting på Utøya. Politimannen gir telefonen til fungerende leder for beredskapstroppen og informerer selv krisestaben om skytingen. Han står i jobben inntil han blir avløst rundt midnatt.
**17:30** – «Delta» kommanderes til Utøya.
**17.32** – Ombord i MS «Thorbjørn» sender Eskil Pedersen tekstmelding til Gry Larsen.
**17.33** – Første enhet fra Beredskapstroppen drar fra Oslo mot Utøya.

> Våpendesperado løs på Utøya, flere skutt
> 
> 
> Eskil Pedersen, AUF-leder i tekstmelding til Gry Larsen kl. 17:32.
> 
> 

**17:38** – Statsminister Jens Stoltenberg uttaler seg for første gang siden eksplosjonen, på NRK Dagsnytt.
**17.38** – To bevæpnede tjenestemenn rykker ut fra Hønefoss politistasjon mot Utøya. Samtidig begynner en tjenestemann klargjøring av politibåten. Han venter på en kollega før de reiser mot Utøya.

> Noen skyter på Utøya. Oppdater politiet!!
> 
> 
> Kjetil Vevle, sentralstyremedlem i AUF på Twitter kl. 17:52.
> 
> 

**17:40** – Nordre Buskerud politidistrikt ber om bistand fra Oslo.
**17.44** – Breivik skyter to skudd gjennom døra på Skolestua.
**17.44** – MS «Thorbjørn» observeres ca. 2 km fra Utøya. Fartøyet kommer sørfra og kjører inn i sundet mellom Storøya og fastlandet.
**17.48** – To tjenestemenn rykker ut fra Hønefoss politistasjon med politibåten på henger.
**17.48** – Breivik er i området ved kaia. Han skyter minst seks skudd mot båten Reiulf.
**17.49** – Breivik går bak Hovedhuset (sett fra land) og henter en Comet røykboks som avgir oransje røyk i ca. tre minutter. Han går deretter rundt huset og kaster boksen slik at den blir liggende mellom Hovedhuset og kaia og avgi røyk.
**17.50** – MS «Thorbjørn» kjøres på grunn og blir sittende fast ved Bråtan på fastlandssiden. Bråtan ligger om lag 2,5 km nord for Utøya og ca. en kilometer sør for broa over til Storøya.

> Jeg er trygg, kommet meg av øya.
> 
> 
> Bård Flaarønning, Politisk rådgiver i AUF på Facebook kl. 17:55.
> 
> 

**17.51** – De to første tjenestemennene fra Hønefoss politistasjon ankommer til Utøykaia. Rett før de kommer frem ser de røyk fra området ved Hovedhuset på Utøya.
**17:55** – Det første ambulansehelikopteret fra Statens luftambulanse ankommer Utøya-området, men får ikke klarering fra politiet til å lande.
**17.57** – Breivik er i området ved Kafebygget.
**17.57** – Tjenestemennene med politibåten ankommer til båtutsettingsplassen ved Vanførehjemmet og starter utsetting av båten.
**17.59** – Breivik ringer politiets nødtelefon. Han presenterer seg og sier at han ønsker å overgi seg.
### 18.00 – 19.00

**18.01** – Første enhet fra Beredskapstroppen passerer nedkjøringen til Utøykaia. De fortsetter videre ca. 2 km til Øverby, hvor de snur og kjører tilbake.
**18.04** – Første enhet fra Beredskapstroppen kjører ned til Utvika Camping, hvor de spør om veien. Samtidig ankommer den første sivile båten til farvannet rett utenfor i høy fart nordfra og starter redningsarbeidet. Dette er ikke synlig for enheten fra Beredskapstroppen.
**18.05** – Politibåten legger fra båtutsettingsplassen ved Vanførehjemmet med to mann ombord.
**18.07** – To enheter fra Beredskapstroppen kommer til oppmøtestedet ved Storøya.
**18.09** – Politibåten kommer til oppmøtestedet ved Storøya. Ni tjenestemenn går om bord, en fra Hønefoss og åtte fra beredskapstroppen.
**18.15** – Politibåten legger fra oppmøtestedet ved Storøya.
**18.16** – Motoren på politibåten stopper.
**18.20** – En sivil båt kommer politibåten til unnsetning. Ti tjenestemenn går over i den sivile båten, mens føreren av den sivile båten går over i politiets gummibåt.
**18.22** – Den sivile båten med ti polititjenestemenn passerer MS «Thorbjørn» som ligger ved Bråtan på fastlandet.
**18.23** – Et samboerpar i en rask fritidsbåt møter den sivile båten med ti tjenestemenn ca. to kilometer fra Utøya. Fire personer fra beredskapstroppen går over i den raske båten. De kjører det båten er god for mot Utøya.
**ca 18:23** – NRK-helikopteret ankommer Utøya og fanger gjerningsmannen på kamera.
**18.26** – Anders Behring Breivik ringer igjen til politiet for å overgi seg. Han snakker med operasjonssentralen til Søndre Buskerud Politidistrikt.
**18.26** – Samboerparet i den raske fritidsbåten setter fire tjenestemenn fra «Delta» i land ved brygga på Utøya.
**18.29** – Den andre sivile båten kommer til brygga på Utøya. En tredje båt med polititjenestemenn kommer noen sekunder senere.
**18.30** – Breivik skyter de siste skuddene.
**18.33** – Breivik pågripes på sydspissen av øya.

> Gjerningsmannen pågrepet. Flere skutt. Både skadde og drepte. Trenger evakuering med helikopter ... Fort!
> 
> 
> Nordre Buskerud politidistrikts aksjonsleder, over samband kl. 18:36.
> 
> 

**18.36** – Operasjonssentralen ved Hønefoss politistasjon får melding om at gjerningsmannen er pågrepet.
**18.50** – Kripos slår ny riksalarm etter at Breivik antyder at det finnes ytterligere to terrorceller. Dette viser å være falsk alarm.
### 19.00 – 24.00

**19.16** – Spesialseksjonen i Oslo Politidistrikt gir beskjed om at Politihelikopter-mannskapet skal avbryte ferien.
**19.38** – Politiet bekrefter syv dødsfall etter bomben i Oslo.
**21.08** – Politihelikopteret letter fra Gardermoen.
**22.30** – Jens Stoltenberg og Knut Storberget møter pressen i statsministerboligen.
**21.38** – Nordre Buskerud politidistrikt melder om ti drepte på Utøya.
**22.45** – Knut Storberget bekrefter at den pågrepne mannen er etnisk norsk.
**22:26** – Politihelikopteret over Utøya, syv timer siden eksplosjonen i regjeringskvartalet.
**23:20** – Politiet bekrefter norsk gjerningsmann. Videre at politiet fant udetonerte eksplosiver på Utøya.

Lørdag den 23. juli
-------------------

**03.17** – Politidirektoratet informerer pressen om at skytingen på Utøya har tatt flere menneskeliv enn tidligere meldt.
**03.50** – Politidirektør Øystein Mæland forteller at minst 80 skal være drept på Utøya.
**06.00** – Utenriksminister Jonas Gahr Støre kommer til Sundvolden Hotel som fungerer som krise- og helsesenter for overlevende og pårørende.
**07:00** – Anders Behring Breivik ønsker Geir Lippestad som forsvarer.
**08.00** – Stoltenberg kaller angrepene en «nasjonal tragedie».
**09.10** – Politiet oppjusterer tallet på omkomne til 84 på Utøya og 7 ved regjeringskvartalet.
**09.10** – Politiet opplyser om at Breivik er siktet for begge angrepene og det etter straffelovens § 147a om terrorhandlinger.

> Ring sykehuset, det er ikke slutt. Gud signe kongen
> 
> 
> En sunnfjording i tekstmelding til Eskil Pedersen.
> 
> 

**Ca. 15.30** – Antallet blir oppjustert til minst 85.
**xx:xx** – Eskil Pedersen mottar en tekstmelding som han oppfatter som en drapstrussel. Avsenderen, en 43-årig sunnfjording, blir pågrepet samme dag. Han forklarer i avhør at SMS-en var ment som en støtteerklæring.
**23:30** – Forsvarsadvokat Geir Lippestad bekrefter at Anders Behring Breivik har erkjent de faktiske forhold rundt angrepene.

Dagene som fulgte
-----------------

### Mandag den 25. juli

**11.10** – Politiet opplyser NTB om at tallet på døde vil bli nedjustert.
**12:00** – Det holdes ett minutts nasjonal stillhet etter terrorangrepene.
**12.20** – Etter forespørsel fra politiet avgjorde Oslo tingrett at fengslingsmøtet for Breivik skal være lukket for pressen.
**13.35** – Breivik transporteres til tingretten og fengslingsmøtet begynner, mer enn en halvtime forsinket.
**14.00** – Politiet nedjusterer antall døde til 76 (8 + 68 døde). Det henvises til feilanslag pga. tidspress og dobbelttelling. Det opereres ennå med et antall savnede, så tallet kan stadig stige.
**14.50** – Alle politiske partier på Stortinget blir enige om å innstille valgkampen for lokalvalget til 15. august.
**15.30** – Breivik blir av tingretten varetektsfengslet i åtte uker. Han får også brev, besøks- og mediaforbud i perioden. Avgjørelsen inkluderer at Breivik skal sitte i isolasjon de fire første ukene.
**17.00** – Politiet nedjusterer antall omkomne til 68 på Utøya. I Oslo oppjusteres antallet fra syv til åtte.
**18.00** → – Mange byer i hele Norge og i Norden holder minnemarkeringer i form av fakkeltog og rosemarsj (Oslo). I Oslo møter angivelig 200 000 mennesker til det som blir kalt en «blomstermarkering».
### Tirsdag den 26. juli

**18.00** – Politiet offentliggjør fire bekreftet dødes identitet.
### Onsdag den 27. juli

**13.19** – Antall savnede på Utøya nedjusteres fra fem til en av politiet.
**18.00** – Ytterligere 13 personer bekreftes med identitet av politiet, hvilket tar det totale antallet på drepte opp til 17.
### Torsdag den 28. juli

**18.00** – Nye 24 personer bekreftes med identitet av politiet, som bringer totalt antall drepte til 41.
### Fredag den 29. juli

**18.00** – En siste gruppe på 36 personer bekreftes med identitet av politiet, hvilket tar det totale antallet på drepte opp til 77.
### Lørdag den 30. juli

**16:00** – NRK arrangerte minnekonserten Mitt lille land i Oslo domkirke.

Rettssak 2012
-------------

Hovedforhandlingen i rettssaken mot Anders Behring Breivik foregikk i Oslo tingrett fra 16. april til 22. juni 2012. Han ble 24. august samme år dømt til forvaring i 21 år, med en minstetid på ti år.

Fotnoter
--------

1. ↑  Tidspunktet varierer med inntil 2 minutter avhengig av kilde. For de noe varierende tidene, se tidslinjene fra de ulike mediene listet under «Eksterne lenker».

Referanser
----------

1. 1 2 3  Lars Andreas E. Øverli og Ola Mjaaland (1. august 2011). «Slik forberedte han terrorangrepene» **(norsk)**. Aftenposten, morgen. Arkivert fra originalen 2. september 2011. Besøkt 1. august 2011.
2. 1 2 3 4  Ole K. Helgesen (27. juli 2011). «Bombebilen sto i Oslo i to dager før bomben smalt» **(norsk)**. Teknisk ukeblad. Arkivert fra originalen 2. januar 2012. Besøkt 31. juli 2011.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50  NRK (28. mars 2012). «22.juli-rettssaken: Tidslinjer». *NRK*. Besøkt 8. februar 2022.
4. 1 2 3 4 5 6 7 8 9 10 11 12  «Rapport fra 22. juli-kommisjonen». 22. juli-kommisjonen. 13. august 2012. Arkivert fra originalen 16. oktober 2012. Besøkt 19. september 2012.
5. ↑  «Her parkerer Breivik bombebilen» **(norsk)**. VG. 16. september 2011. Besøkt 24. november 2011.
6. 1 2 3 4 5 6  Derek Andre Bjølgerud (7. april 2012). «22. juli forandret Norge og P4 var først i verden til rapportere om angrepet som traff Oslo. Nå kan du høre hvordan P4 taklet terrorangrepet - minutt for minutt.» **(norsk)**. P4 Lyden av Norge. Arkivert fra originalen 17. februar 2016. Besøkt 13. februar 2016.
7. ↑  «Eksplosjonen i Oslo sentrum 22. juli 2011» **(norsk)**. NORSAR. 23. juli 2011. Arkivert fra originalen 5. mars 2016. Besøkt 26. juli 2011.  *NORSARs seismiske stasjoner i Hedmark og andre seismiske stasjoner på Kongsberg og i Hagfors i Värmland i Sverige registrerte signaler fra eksplosjonen i Oslo sentrum fredag 22. juli 2011.*
8. ↑  Harald S. Klungtveit og Jørgen Brynhildsvold (27. juli 2011). «Her er krateret» **(norsk)**. Dagbladet. Besøkt 27. juli 2011.
9. 1 2 3 4  Bent Tandstad, Anne Linn Ensby, Jonas Sætre, Hans Petter Blom og Martin Herman Wiedswang Zondag (24. juli 2011). «Breivik forberedte terror i ni år» **(norsk)**. NRK. Besøkt 27. juli 2011. CS1-vedlikehold: Flere navn: forfatterliste (link) *Nederst på siden*
10. ↑  Endre Juel Lundgren (21. november 2011). «Anders Behring Breivik foretrakk P4». Radioassistant.com. Arkivert fra originalen 22. februar 2016. Besøkt 23. november 2011.
11. ↑  Derek André Bjølgerud (16. april 2012). «Hør P4 da terroren rammet Norge». P4.no (P4). Besøkt 9. desember 2012.
12. 1 2 3 4 5 6 7 8 9 10 11 12 13 14 15 16 17 18 19 20 21 22  «Alt om tragedien» **(norsk)**. Aftenposten. 27. juli 2011. Besøkt 28. juli 2011.
13. ↑
14. ↑  «Det er bare å trykke på den aller største knappen» **(norsk)**. Aftenposten. 13. august 2012. Besøkt 21. september 2012.  *Slik var kommunikasjonen mellom politiet rett etter bombeangrepet i regjeringskvartalet.*
15. ↑  «Slik var Breiviks fluktrute» **(norsk)**. VG TV. 17. september 2011. Besøkt 22. oktober 2011.
16. 1 2  VGs papirutgave fredag 18. november 2011
17. ↑  Politihelikopteret sto rykkeklart, ap.no, 1. september 2011
18. ↑  «Slik kom terroristen til Utøya» **(norsk)**. ABCNYHETER. 30. september 2011. Arkivert fra originalen 31. oktober 2011. Besøkt 21. november 2011.
19. 1 2  «Timeline: How Norway's terror attacks unfolded» **(engelsk)**. BBC. 27. juli 2011. Besøkt 27. juli 2011.
20. ↑  BT.no (22. juli 2011). «Militære styrker inntar Oslo» **(norsk)**. Adressa. Arkivert fra originalen 24. oktober 2012. Besøkt 28. juli 2011.
21. 1 2
22. 1 2 3 4 5 6 7
23. 1 2  «Trodde bare vi slapp unna». Tidens Krav. 27. juli 2011. Besøkt 22. oktober 2011.
24. ↑  «Dere har reddet liv». Vestre Viken HF. 29. juli 2011. Arkivert fra originalen 27. desember 2011. Besøkt 24. oktober 2011.
25. 1 2 3 4  Rolv Christian Topdahl, Tor Arne Andreassen , Wenche Fuglehaug, Per Anders Johansen, Andreas Bakke Foss (27. oktober 2011). «Drøyt å forlange dette av noen» **(norsk)**. Aftenposten. Besøkt 28. oktober 2011. CS1-vedlikehold: Flere navn: forfatterliste (link)
26. ↑  VG og Tom Byermoen (27. juli 2011). «Grafikk: Slik skjedde angrepene 22.juli» **(norsk)**. VG. Besøkt 27. juli 2011.
27. ↑  «Hege (17) fikk beredskapstroppen raskere til Utøya». TV 2. 1. desember 2011. Besøkt 1. desember 2011.
28. ↑  «Politimann ble oppringt av datter fra Utøya». TV 2. 26. august 2011. Besøkt 9. november 2011.
29. 1 2  «SMS fra AUF-lederen» **(norsk)**. NRK. 2. desember 2011. Besøkt 6. desember 2011.
30. ↑  «Lydloggene viser at politiet tapte tid». Aftenposten. 8. november 2011. Besøkt 9. november 2011.
31. ↑  «Jeg beordret båtene mot Storøya» **(norsk)**. ABC Nyheter. 22.9.2011. Arkivert fra originalen 24. oktober 2011. Besøkt 29. oktober 2011.
32. ↑  Rune Christophersen, Øyvind Lefdal Eidsvik og Håvard Bjelland (21.9.2011). «Hjelpeløs og forbannet» **(norsk)**. bt.no. Besøkt 7. desember 2011.
33. 1 2  «Rettssaken - Dag 11». NRK. 4. mai 2012. Besøkt 6. mai 2012.
34. ↑  Legehelikopter kunne landet ved Utøya klokka 18, nrk.no, 15. august 2011
35. ↑  «Skiltet ved nedkjøringen til Utøykaia». Google Maps. Besøkt 28. november 2011.
36. 1 2  «Politiet stoppet meg og spurte hvor Utøya er». NRK. 11. august 2011. Besøkt 22. oktober 2011.
37. 1 2  «Jeg var vitne til en spesiell hendelse». Bt.no. 24. august 2011. Besøkt 28. oktober 2011.
38. ↑  «Hørte det smalt over mitt eget hode». VG TV. 9. oktober 2011. Besøkt 7. november 2011.
39. 1 2  «De fraktet politiet til Utøya». Tv2. 12. oktober 2011. Besøkt 28. oktober 2011.
40. ↑  - Ungdommer ble lokket fram av NRK-helikopter, db.no, 7. august 2011
41. 1 2  «Notat - Redgjørelse Stortinget» (PDF). Politiet. 10. november 2011. Arkivert fra originalen (PDF) 6. juli 2013. Besøkt 10. november 2011.
42. ↑  «Her hører du skudd klokka 18.30». Ringerikes Blad. 11. november 2011. Besøkt 13. november 2011.
43. ↑  «Adrian var den siste som ble skutt på Utøya». TV 2. 20. august 2011. Besøkt 13. november 2011. [*død lenke*]
44. ↑  «Her pågripes Breivik». TV2. 12. mars 2012. Besøkt 13. mars 2012.
45. ↑  «Plutselig sto han der». BT. 27. juli 2011. Besøkt 13. november 2011.
46. 1 2  Da terroren rammet Norge, Kjetil Stormark
47. 1 2
48. ↑  Ole N. Olsen, Rune Thomas Ege, Bjørnar Tommelstad, Atle Jørstad og Eva-Therese Grøttum (22. juli 2011). «Fant udetonerte eksplosiver på Utøya» **(norsk)**. VG. Besøkt 28. juli 2011. CS1-vedlikehold: Flere navn: forfatterliste (link)
49. 1 2  Dennis Ravndal (7.11.2011). «Sendte sms til Eskil Pedersen 23. juli - pågrepet for trusler» **(norsk)**. VG. Besøkt 9. mai 2012.
50. ↑  
«92 døde - søket fortsetter». politi.no. Arkivert fra originalen 23. juli 2011. Besøkt 23. juli 2011.
51. ↑  
«Pågreip Sunnfjord-mann etter SMS til AUF-leiaren». Frida. Besøkt 10. mai 2012.
52. ↑  Erklærer ett minutts stillhet, nrk.no, 24. juli 2011
53. ↑  NRK inviterer til stor minnekonsert

Litteratur
----------

* Kjetil Stormark (2011). *Da terroren rammet Norge : 189 minutter som rystet verden*. Kagge Forlag. ISBN 9788248911609.
* Alexandra Bech Gjørv med flere (22. juli-kommisjonen) (2012). *NOU 2012:14 : Rapport fra 22. juli-kommisjonen*. Oslo. ISBN 9788258311482.
* Bjørn og Aase Margrethe Juvet (2012). *Med livet som innsats: Historien om en redningsaksjon på Utøya 22.juli 2011*. Gyldendal Norsk Forlag. ISBN 9788205427204.

Eksterne lenker
---------------

* Tidslinje fra BBC
* Tidslinje fra CNN
* Tidslinje fra NRK
* Tidslinje fra Verdens Gang
* Tidslinje fra Aftenposten
* Tidslinje fra The Daily Telegraph (22. juli, 23. juli, 24. juli, 25. juli, 26. juli)

| * v
* d
* r
Terrorangrepene i Norge 2011 |
| --- |
| Hendelser | 
* Terrorangrepene i Norge 2011
* Bombeangrepet på Regjeringskvartalet
* Massedrapet på Utøya
* Tidslinje
* Omkomne
* Rettssak
* Rettspsykiatriske vurderinger
* Rapport fra 22. juli-kommisjonen
* Sønderland-rapporten

 |
| Personerog aktører | 
* Anders Behring Breivik
* Jens Stoltenberg
* AUF
* Eskil Pedersen
* Tonje Brenna
* Beredskapstroppen Delta
* 22. juli-kommisjonen
* Alexandra Bech Gjørv
* Nasjonal støttegruppe
* Stortingets 22. juli-komité
* Knut Arild Hareide
* Marcel Gleffe
* Bjørn Kasper Ilaug
* St. Johanneslogen St. Olaus til de tre Søiler

 |
| Rettssaken | 

|  |  |
| --- | --- |
| Dommere | 
* Wenche Elizabeth Arntzen
* Arne Lyng

 |
| Forsvarere | 
* Geir Lippestad
* Vibeke Hein Bæra

 |
| Aktorat | 
* Inga Bejer Engh
* Svein Holden

 |
| Sakkyndige | 
* Torgeir Husby
* Synne Sørheim
* Agnar Aspaas
* Terje Tørrissen

 |

 |
| Relevante steder | 
* Regjeringskvartalet
* Grubbegata
* Einar Gerhardsens plass
* Utøya
* Utøykaia
* Utvika Camping
* Sundvolden Hotel
* Ila fengsel
* Minnesteder og minnesmerker

 |
| Markeringer | 
* Internasjonale reaksjoner
* Oversikt over markeringer
* Minnekonserten «Mitt lille land»
* Minnemarkeringen i Oslo 21. august 2011
* 22. juli 2012
* 22. juli 2013
* 22. juli 2021

 |
| Ideologi | 
* *2083 – A European Declaration of Independence*
* Islamofobi
* Eurabia

 |
| Relaterte tema | 
* Fjordman
* Theodore Kaczynski («Unabomberen»)
* Bat Ye’or
* MS «Thorbjørn»
* 22. juli-senteret
* Minnematerialet
* Sørbråten

 |
| Filmer og TV-serier | 
* *Til ungdommen* (2012)
* *22 July* (2018)
* *Utøya 22. juli* (2018)
* *22. juli* (2020)
* *Generasjon Utøya* (2021)

 |